EVANKELISTA HERMES FALCAO
TUOMME EVANKELIUMIN KANSOILLE
TODISTA JUMALAN IHMEITÄ
KOE JUMALAN IHMEITÄ
HERÄTYKSEN LÄPIMURTO
Tervetuloa ohjelman pariin! Olen Hermes Falcao Junior.
Tänään on vuorossa jälleen yksi jakso tätä hienoa ohjelmaa.
Minulla on teille hienoja uutisia. Kannattaa pysyä kanavalla, -
sillä tulossa on väkeviä videoita. Herra on toiminut kansojen keskellä.
Palasimme juuri Liettuasta ja Brasiliasta.
Herra halusi meidän tekevän monta tiivistä matkaa.
Erityisesti Brasiliassa tapahtui hienoja asioita, -
ja haluamme näyttää ne teille. Monet teistä rukoilivat puolestamme, -
joten haluatte varmasti tietää, mitä tapahtui.
Tämän ohjelman kautta pääsette mukaamme Brasiliaan.
Kävimme São Paulon kaupungissa. Se on Brasilian suurin kaupunki.
Siellä asuu noin 20 miljoonaa ihmistä.
Se on upea kaupunki, jossa tapahtuu aina jotain.
Kävimme myös Manauksessa, Amazonin pääkaupungissa.
Minä ja vanhempani saarnasimme, ja Jumalan voima vapautti sorrettuja.
Monet ihmiset myös pelastuivat, saivat Pyhän Hengen kasteen -
ja puhuivat kielillä ensimmäistä kertaa.
Alttarit täyttyivät joka ilta sekä Manauksessa että São Paulossa.
Joka ilta monet tulivat uskoon, antoi- vat elämänsä uudelleen Kristukselle, -
vapautuivat riippuvuuksista, kahleista ja demonisesta vaikutuksesta -
sekä paranivat sairauksista. Kuurot kuulivat, kasvaimia parani -
ja ihmisistä ajettiin ulos sairauksia. Saimme kirjeitse todistuksia siitä, -
mitä Herra on tehnyt Brasiliassa. Kohta näette videoita matkastamme.
Kun olin Manauksessa, Brasilian pohjoisosassa, -
luokseni tuotiin nainen, joka oli ollut kuuro käytännössä koko ikänsä.
Kuulolaitteiden avulla hän pystyi kuulemaan hiukan.
Hän pystyi kuulemaan osan keskusteluista kuulolaitteiden avulla.
Hänet tuotiin lavalle kokouksen loppuvaiheessa.
Rukoilin hänen puolestaan kaikkien nähden. Siellä oli satoja ihmisiä.
Herra avasi hänen korvansa. Näette sen kohta videolta.
Herra avasi hänen korvansa, ja hän pystyi kuulemaan kaiken.
Hän kuuli jopa kuiskauksetkin ilman kuulolaitteitaan.
Aiemmin hän ei ollut kuullut yhtään mitään ilman niitä.
Seurakuntalaisetkin tunsivat hänet.
Kaikki olivat ihmeissään Herran teosta.
Parasta kaikessa on saada nähdä Herran käden -
ojentautuvan koskettamaan ihmisiä. Se muuttaa kaiken.
Kaikesta työstämme tulee vaivan arvoista, -
kun Pyhä Henki koskettaa ihmisten elämää.
Valmistautukaa katsomaan videoita.
Saimme nähdä matkallamme myös kasvainten katoavan.
Muistutus lähetystyöstä kiinnostuneille.
Matkustamme mielellämme ulkomaille.
Meitä seuranneet tietävät, että otamme joskus ihmisiä mukaan.
Johdatamme heidät lähetysmatkoille köyhien ja lasten pariin, -
palvelemaan sairaita tehokkaasti ja tavoittamaan eksyneitä.
Teillä on mahdollisuus tulla mukaamme marraskuussa, -
kun matkustamme Karibialle Dominikaaniseen tasavaltaan.
Olin siellä viime vuonna. Se on kaunis maa täynnä upeita rantoja, -
mutta ennen kaikkea täynnä ihmisiä, jotka kaipaavat Jumalan läsnäoloa.
Voitte tulla mukaamme sinne 9.―17. marraskuuta.
Asuittepa missä päin maailmaa tahansa, voitte liittyä seuraamme.
Palvelemme köyhiä, jaamme ruokaa, osoitamme ihmisille rakkautta, -
julistamme evankeliumia ja pidämme konferenssin seurakunnissa.
Evankelioimme ihmisiä kadulla ja teemme työtä lasten parissa.
Voit joko lahjoittaa rahaa matkaa varten nettisivujemme kautta -
tai tulla mukaamme matkalle olemaan osana Herran työtä.
Jos tulet mukaan, elämäsi ei ole enää samanlaista kuin ennen.
Tarkoitan sitä todella. Elämäsi muuttuu, kun Herra käyttää sinua -
tavoittamaan eksyneitä, sairaita, sorrettuja ja lapsia.
Kun Jumalan läsnäolo saa koskettaa sinua, tulet takaisin uutena ihmisenä, -
ja Jumala voi käyttää sinua kotonakin. Mene nettisivuillemme.
Kaikki tarvittava tieto on siellä englanniksi Mission-välilehden alla.
Siellä voit täyttää hakemuksen ja lähettää sen meille.
Et varmasti halua jättää väliin tätä matkaa, joka voi muuttaa elämäsi.
Kohta katsomme nuo videot. Kiitos teille, jotka rukoilette puolestamme -
ja tuette työtämme. Olette todella tärkeitä Herralle ja meille.
Haluamme vain tavoittaa ihmisiä, vahvistaa Kristuksen ruumista, -
olla toteuttamassa lähetyskäskyä, sekä innoittaa ja rohkaista uskovia.
Jos haluatte lähteä Herran työhön, ilmoittautukaa palvelutyökouluumme.
Siitäkin löytyy tietoa nettisivuiltamme.
Lähdetään nyt pidemmittä puheitta katsomaan videoita ihmeistä.
Niiden jälkeen rukoilen vielä sinun ja perheesi puolesta, -
mutta nyt siis matkavideot.
Ojentakaa kätenne tännepäin.
Jeesuksen Kristuksen, Nasaretilaisen nimessä -
käsken näiden korvien avautua nyt!
Jeesuksen nimessä: aukene!
Halleluja!
Kunnia Jumalalle!
Kuuletko nyt? ―Kuulen.
Se aukeni! Kunnia Jumalalle!
Kiitos, Jeesus!
Kiitos Herralle! Halleluja!
Hän ei enää tarvitse kuulolaitteita. ―Halleluja!
Jeesus on hyvä. Hän avasi korvani. ―Jeesus on hyvä. Hän avasi korvani.
Pystyn kuulemaan. Halleluja! ―Pystyn kuulemaan. Halleluja!
Jeesus on hyvä. Kunnia Jumalalle! ―Jeesus on hyvä. Kunnia Jumalalle!
Kuulen nyt. ―Kuulen nyt.
Jeesus on hyvä. ―Jeesus on hyvä.
Olen parantunut. ―Olen parantunut.
Olen parantunut. Kuulen. ―Olen parantunut. Kuulen.
Tunsitko, että korvasi avautuivat? ―Tunsin.
Kuinka kauan käytit tätä laitetta? Missä se on?
Hän oli lähes täysin kuuro ja käytti kuulolaitteita.
Hänellä oli ne tänne tullessaan.
Ilman kuulolaitteita hän ei kuullut mitään. Vai kuulitko? ―En.
Kuka tuntee hänet? Tunnetko hänet ja hänen ongelmansa?
Kuinka kauan olit kuuro?
Minut todettiin kuuroksi 5-vuotiaana.
Ja ilman tätä laitetta et kuullut mitään? ―En yhtään mitään.
Jeesus Kristus on sama eilen, tänään ja iankaikkisesti.
Antakaa Jumalalle kunnia! Halleluja!
Oletko onnellinen? ―Aamen!
Kuka paransi sinut? ―Jeesus.
Olin tuolla ihan takana.
Sillä hetkellä tuntui, että joku puhalsi kasvoilleni.
Se kävi niin nopeasti, etten edes nähnyt, minne päädyin.
En edes tiedä, miltä näytän. Anteeksi, jos meikkini on sotkussa.
Mutta Jumalamme on kaunis!
Mitä kivulle tapahtui? ―Kaaduin kolmesti Pyhän Hengen voimasta.
Minun ei pitäisi voida edes liikkua, sillä selässäni on neljä naulaa.
Hänellä oli neljä naulaa selässään.
Missä ne olivat? Tässäkö?
Oliko selkä kipeä? ―Oli!
Entä nyt? ―Voin kumartua.
Kunnia Jumalalle!
Pystyitkö kumartumaan ennen? ―Kaaduttuani kolme kertaa? En.
Tarkoitan ennen.
Minun piti opetella poimimaan tavaroita jaloillani.
Mikä oli leikkauksen syy? ―Välilevyn pullistuma.
Hänellä oli nauloja selässä. Naulat ja metallilevyt ovat kadonneet.
Eräällä fortalezalaisella miehellä oli suuri metallilevy onnettomuuden takia.
Hän oli luistelija. Levy esti häntä polvistumasta.
Kun Herra kosketti häntä, hän pystyi taas polvistumaan.
Hän kilpailee luistelijana normaalisti. Uskon, että naulasi ovat kadonneet.
Kun puhuit kävelemisen pelosta, joka tuolla naisella oli...
En ole 2,5 vuoteen matkustanut bussilla, eikä minulla ole nyt autoa.
Minua pelotti. Saarnan aikana sanoin: -
"Herra, auta minua!"
Kaikki tulee sisältä ulos, eikö niin?
Tee jotain, mihin et ennen pystynyt. Pystyt siihen kyllä!
Tunnetko eron? ―Selvästi.
Kun hän seisoi tuolla takana, oli kuin salama olisi iskenyt häneen.
Hän lensi kauas taakse. Kukaan ei koskenut häneen.
Se oli Pyhä Henki! Tekeekö Pyhä Henki sellaista? Kyllä Hän tekee.
Raamattu kertoo, että kun Salomo oli pyhittämässä temppeliä, -
papit eivät pystyneet edes seisomaan, sillä Herran kirkkaus kosketti heitä.
Jumala antoi minulle tuon sanan. ―Antoiko Hän sinulle tuon sanan?
Kyllä. Sanoin: "Herra, shekina- kirkkautesi valtaa tämän paikan."
Herra kosketti minua erityisellä tavalla ja antoi minulle tämän Sanan.
Halleluja! Mitä sinä koit?
Tuntuu todella hienolta. Jumala teki myös työtä poikani elämässä.
Hänellä oli pahoja ongelmia keuhkojen kanssa.
Pastori tietää siitä. Mutta hän parani!
Myös tyttäreni sairasti kaksi vuotta.
Hän on vasta nuori, mutta hänen elämänsä on ollut pelkkää sairautta.
Sanoin: "Herra!" Tulin myöhässä, -
sillä kaikki mahdolliset esteet tulivat tielleni, etten pääsisi tänne.
Mutta kaikki meni hyvin Jeesuksen kunniaksi! Oletko iloinen? ―Erittäin.
Tunnetko Pyhän Hengen läsnäolon? ―Kyllä. Hän on hyvä!
Jumala on niin hyvä. Emme koskaan unohda tätä. Jeesus on hyvä!
Kristus teki meistä arvollisia. Emme ansainneet mitään.
Kohota kätesi kohti taivasta! Jumalan voima on ylläsi.
Halleluja! Olemme Manauksessa Amazonilla.
Mikä nimesi on? ―Carlos Alberto.
Mikä oli ongelmasi? ―Minulla oli patti kylkiluuni päässä.
Tässä kohdassa. Huomasin sen teini-ikäisenä.
Kuinka vanha olet nyt? ―36-vuotias.
Ja sinulla oli tuo patti teini-iästä asti? ―Kyllä.
Mikä se patti oli? ―En tiedä. Yritin ottaa siitä selvää.
Makuulla näin ison patin.
Oliko se kipeä? ―Ei, mutta se tuntui epämukavalta.
Kuinka iso se oli? ―Todella iso. Kuin pallo.
Mitä tapahtui rukouksen aikana?
Rukoilit puolestani ja kaaduin maahan.
Noustessani rintaani puristi, mutten kiinnittänyt siihen huomiota.
Pyysit tarkistamaan, oliko patti paikallaan. Etsin sitä, ja se katosi!
Katosiko se? Etkö tunne enää mitään? ―En mitään.
Katosiko se? ―Kyllä.
Antakaa Jumalalle kunnia väkevästi! Kuka paransi sinut? ―Jeesus.
Halleluja! Kunnia Jumalalle!
Tulkaa mukaani. Toistakaa perässä. Voin kuulla.
―Tulkaa kanssani tänne.
Halleluja! Kunnia Jumalalle. ―Halleluja! Kunnia Jumalalle.
Minä kuulen. ―Minä kuulen.
Olen parantunut. ―Olen parantunut.
Jeesus paransi minut. ―Jeesus paransi minut.
Halleluja! Jumala on hyvä. ―Halleluja! Jumala on hyvä.
Jumala on ihmeellinen. ―Jumala on ihmeellinen.
Katsokaa minua.
Kuka teidät paransi? ―Jeesus.
Kuuletteko nyt normaalisti? ―Kuulen.
Kuinka kauan hän kärsi vaivasta? ―Pitkään.
Kuinka kauan suunnilleen? ―Se diagnosoitiin kaksi vuotta sitten.
Mutta kuulo-ongelma on vanhempi? ―Kyllä. Hän ei kuullut mitään.
Jeesus on ihmeellinen, eikö olekin? Kunnia Jumalalle!
Oletteko onnellinen? ―Todella onnellinen.
Jeesus on ihmeellinen? Hänellä oli korvassa kysta, joka esti kuulemisen.
Jeesus on mahtava! Hän on sama eilen, tänään ja iankaikkisesti.
Luulen, että kysta on poissa. Korva on auki!
Kohottakaa kätenne. Sulkekaa silmänne.
Ylistys Jeesukselle! Eikö ole mahtavaa nähdä Herran tekoja?
Ne todella ilahduttavat sydäntäni. Ei riitä, että julistamme sanomaa.
Näemme sen myös tulevan todeksi. On aivan eri asia vain kuulla sanoma -
kuin nähdä sanoman tulevan todeksi omien silmiensä edessä.
Pidän Jeesuksesta kovasti, koska Hän ei vain kerro sanomaa, -
vaan Hän itse on sana ja sanoma toiminnassa.
Minusta on upeaa nähdä Jumalan sanan toimivan ihmisten elämässä.
Ystäväni, Jumala haluaa koskettaa myös sinua, missä ikinä oletkin, -
kotonasi tai toimistossasi.
Rukoilen kohta sinun ja perheesi puolesta. Ehkä kärsit jostakin, -
sinulla on sairaus tai etsit toivoa. Olipa ongelmasi mikä tahansa, -
Jumala voi koskettaa sinuakin. Emme näytä näitä videoita -
vain siksi, että voisit nähdä, millaisia ihmeitä Jumala tekee, -
vaan jotta uskosi vahvistuisi ja Pyhä Henki voisi koskettaa sinua -
siellä, missä nyt olet. Luen sinulle kirjeen.
Videolla näimme, että nainen, jolla oli kysta korvassaan, parani.
Sain sähköpostiviestin hänen tyttäreltään.
Hän lähetti viestin tällä viikolla, kuukausi paranemisen jälkeen.
On hienoa, että hän vaivautui kertomaan, mitä äidille nyt kuuluu.
Pyrimme parhaamme mukaan seuraamaan parantuneita ihmisiä.
Kiitos Jumalalle, näimme paljon paranemisia, -
ja ihmisiä paranee yhä. Nyt siis tämä viesti.
Luen, mitä tytär itse kirjoitti.
"Shalom! Heinäkuun 22. päivänä oli herätysseminaari -
Morashán baptistiseurakunnassa."
Se on Hengellä täytetty baptistiseurakunta.
"Jumalan voima ilmestyi, ja monet ihmiset paranivat.
Monet ei-uskovat pelastuivat. Heidän nimensä kirjoitettiin Elämän kirjaan.
Haluan todistaa 78-vuotiaasta äidistäni Mariasta.
Herra paransi hänet tuona päivänä.
Hänellä oli diagnosoitu kysta vasemmassa korvassa -
puoli vuotta aiemmin. Lääkäri suositteli hänelle leikkausta.
Hän ei kuullut tuolla korvalla, mutta Herra tuli ja paransi hänet.
Hän pystyi kuulemaan täysin normaalisti, kun apostoli rukoili -
hänen puolestaan seminaarin aikana. Kaikki kunnia Jeesukselle!"
Tästä hän puhui, kun rukoilin hänen korvansa puolesta.
Jumalan voima paransi hänet heti, ja hän kuulee yhä täysin normaalisti.
En lukenut koko viestiä, mutta tytär kertoo äitinsä kuulevan niin hyvin, -
että lastenlasten äänet häiritsevät häntä. Hän kuulee liiankin hyvin.
Hän kuulee kaiken täydellisesti. Herra on tehnyt upeaa työtä.
Ylistämme Jeesusta siitä! Toivon, että tämä vahvistaa uskoasi.
Rukoillaan nyt kaikkien niiden puolesta, jotka tarvitsevat rukousta.
Ehkä käyt läpi elämänvaihetta, jossa tarvitset Jumalan kosketusta.
Me kaikki tarvitsemme sitä, mutta joskus tarvitsemme -
todella epätoivoisesti Jumalan väliintuloa elämäntilanteeseemme.
Rukoilen, että Herra koskettaisi elämääsi juuri nyt.
Rukoillaan. Käänny Herran puoleen. Rukoilemme yhdessä ja uskomme, -
että Herra tekee ihmeitä, puuttuu tilanteisiin ja antaa siunauksensa.
Isä, rukoilemme Jeesuksen nimessä jokaisen katsojan puolesta, -
jolla on elämässään vaikeita tilanteita.
Isä, tunnet jokaisen sydämen, ja ongelman ja kaikki olosuhteet.
Kiitos, että olet kaiken yläpuolella, istut valtaistuimellasi, -
näet jokaisen tilanteen ja olet valmis kohtaamaan ihmisten uskon.
Rukoilen erään yksinhuoltajaäidin puolesta.
Rukoilen perheenjäsenen puolesta, joka käy läpi vaikeaa aikaa.
Rukoilen niiden puolesta, joilla on taloudellisia vaikeuksia.
Herra, ojenna armahtava kätesi näiden ihmisten puoleen nyt, -
niin että he löytävät ratkaisun, jonka vain Sinä voit antaa.
Rukoilen sairaiden puolesta. Nuhtelen kaikkea sairautta.
Nuhtelen tauteja, syöpää, kasvaimia ja kipua, joita ihmisten kehossa on.
Herra, Jeesuksen nimessä julistamme elämää ihmisille.
Käskemme heidän kehojensa toimia Jumalan sanan mukaan.
Nuhtelen kaikkia sairauksia.
Nuhtelen unettomuutta ja nukahtamisvaikeuksia.
Julistamme heille Jumalan rauhaa, joka ylittää kaiken ymmärryksen.
Kiitos, Isä, että Sinun kätesi koskettavat Sinun lapsiasi.
Anna heidän tuntea voimasi, läsnäolosi ja rakkautesi juuri nyt.
Tulkoon siunauksesi heidän perheidensä ylle, -
heidän hengelliseen elämäänsä ja heidän ruumiiseensa. Aamen.
Haluamme kiittää kaikkia Herätyksen läpimurron tukijoita, -
kaikkia niitä, jotka auttavat meitä ja rukoilevat puolestamme.
Teidän avullamme olemme käyneet jo 26 eri maassa.
Uskon, että se on vasta alkua. Paljon enemmän on vielä tulossa.
Jos haluat auttaa tai tukea meitä, voit tehdä sen nettisivujemme kautta.
Pyydämme tukeanne, sillä me julistamme evankeliumia -
ja haluamme tavoittaa sieluja.
Tänäkin vuonna tuhannet ihmiset ovat ottaneet Jeesuksen vastaan.
Brasiliassakin sadat tulivat uskoon. Joka ikisessä kokouksessamme -
alttarit olivat täynnä ihmisiä. Monet lapset saivat Pyhän Hengen kasteen.
Näimme elämänmuutoksia ja paranemisia. Tätä me teemme.
Julistamme evankeliumia. Auta meitä saavuttamaan uusia kansoja.
Mukavaa päivää tai iltaa ja siunausta!
EVANKELISTA HERMES FALCAO
TUOMME EVANKELIUMIN KANSOILLE
TODISTA JUMALAN IHMEITÄ
KOE JUMALAN IHMEITÄ
Suomennos: Anni Lähteenmäki